Ritratt tat-tfal: Ben Wicks .td_uid_2_60f3d87273e39_rand.td-a-rec-img{text-align:left}.td_uid_2_60f3d87273e39_rand.td-a-rec-img img{margin:0 auto 0 0} Is-Servizz Nazzjonali tat-Trasfużjoni tad-Demm qed jagħmel appell minħabba ħtieġa ta' ammont sostanzjali ta' boroż ta' demm kemm jista' jkun malajr biex illum u għada jissupplixxuhom lill-Isptar Mater Dei u lill-Isptar Ġenerali t'Għawdex. Huma qed jinfurmaw il-pubbliku li mid-donazzjonijiet tad-demm li se jsiru llum se jintużaw biex mil-laboratorji tagħhom jinħarġu boroż tad-demm għat-trabi u tfal żgħar. Il-koperazzjoni f'dan il-mument ta' bżonn hi mistennija u apprezzata ferm! Li xxerred dan il-messaġġ hu mistenni, iżda mhux biżżejjed. Għalhekk is-Servizz Nazzjonali tat-Trasfużjoni tad-Demm qed jappella biex min hu b'saħħtu għandu jersaq u jagħti d-demm. Aqra wkoll: Nevitaw il-konġestjoni fis-siti ta' postijiet tal-għoti tad-demm L-għoti tad-demm illum jista' jsir fiċ-Ċentru tal-Għoti tad-Demm ta' G'Manġa li llum ser ikun disponibbli għall-għoti tad-demm sas-6:00pm, inkella fil-mobile blood donation unit li sas-1:00pm ser ikun fil-wesgħa ta' quddiem il-Knisja Parrokkjali ta' Birżebbuġa, jew fil-Berġa tax-Xewkija illum disponibbli mit-8:00am sas-1:00pm. Agħti d-demm, agħti l-ħajja Ara fejn tista' tagħti d-demm matul Lulju Informazzjonji dwar l-għoti tad-demm tinkiseb minn www.blood.gov.mt jew billi wieħed iċempel 79307307 jew 80074313. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f3d87274100_rand.td-a-rec-img{text-align:left}.td_uid_3_60f3d87274100_rand.td-a-rec-img img{margin:0 auto 0 0}